คาราโอเกะเคมีเกษตร
แม้กรณีสารเคมีทางการเกษตร 3 ชนิด พาราควอต คอร์ไพริฟอส และไกลโฟเซต จะได้ข้อยุติไปเมื่อ 23 พ.ค.2561คณะกรรมการวัตถุอันตรายมีมติไม่แบน เพียงแต่ให้เพิ่มมาตรการจำกัดการใช้,กระนั้นเรื่องราวดราม่าระหว่างกลุ่มเกษตรกรกับกลุ่มเอ็นจีโอดูถ้าจะไม่จบกันได้ง่ายๆ เพราะมีการนำเรื่องนี้ไปร้องเรียนคณะผู้ตรวจการแผ่นดิน จนเป็นที่มาให้คณะผู้ตรวจการแผ่นดิน มีมติให้แบนพาราควอตภายใน 1 ปี พร้อมทำหนังสือแจ้งมติดังกล่าวไปยังหน่วยงานที่เกี่ยวข้อง,ปลายสัปดาห์ที่แล้ว อัญชุลี ลักษณ์อำนวยพร ประธานเครือข่ายอาสาคนรักแม่กลอง แกนนำสมาพันธ์เกษตรปลอดภัยและกลุ่มเกษตรปลูกผัก ผลไม้ ข้าว มันสำปะหลัง ข้าวโพด และอ้อย กว่า 100 ราย ที่จะได้รับผลกระทบเต็มๆได้ออกมาเคลื่อนไหว,ตั้งคำถาม คณะผู้ตรวจการแผ่นดินฟังความเอ็นจีโอฝ่ายเดียวหรือไม่,พร้อมยื่นเอกสารหลักฐานทางวิทยาศาสตร์เพิ่มเติมให้ผู้ตรวจการแผ่นดิน ประกอบการพิจารณาเป็นหลักฐานอ้างอิงจากแหล่งข้อมูลทางวิชาการ ห้องปฏิบัติการกลาง ที่มีเครื่องมือตรวจสอบตามมาตรฐานสากล พร้อมด้วยหลักฐานเด็ดผลตรวจสอบวิเคราะห์ดินและน้ำ จ.หนองบัวลำภู จากกรมวิชาการเกษตร กรมส่งเสริมคุณภาพสิ่งแวดล้อม และสาธารณสุขจังหวัดหนองบัวลำภู,ที่ถูกกล่าวหาว่าพบสารพาราควอตตกค้างจริงเท็จแค่ไหน,เพราะหลักฐานของเกษตรกรไม่พบการตกค้างตรงกันข้ามกับข้อมูลของเอ็นจีโอ,เลยเรียกร้องให้ผู้ตรวจการแผ่นดินยกเลิกมติที่ได้รับข้อมูลเพียงด้านเดียว และลงมติใหม่อีกครั้งภายใน 15 วัน หากยังไม่มีความคืบหน้า กลุ่มและแกนนำทั่วประเทศจะยกขบวนเกษตรกรกว่า 1,000 คน มาทวงคำตอบไม่รู้ว่าการได้เห็นข้อมูลหลักฐานจากอีกด้าน จะทำให้ผู้ตรวจการแผ่นดินตาสว่าง พลิกมติได้หรือไม่,แต่ฟันธงได้ล่วงหน้า ไม่ว่าผลจะออกมาอย่างไร ศึกดราม่ายังไม่จบ ยังคงจะมีการหาช่องร้องเรียนกันไปได้เรื่อยๆเพราะบ้านเรานิยมคาราโอเกะ มีที่ให้ร้องไปทุกแห่งหน แม้ชาวบ้านจะรำคาญก็ตามที.,สะ-เล-เต
ปลายสัปดาห์ที่แล้ว อัญชุลี ลักษณ์อำนวยพร ประธานเครือข่ายอาสาคนรักแม่กลอง แกนนำสมาพันธ์เกษตรปลอดภัยและกลุ่มเกษตรปลูกผัก ผลไม้ ข้าว มันสำปะหลัง ข้าวโพด และอ้อย กว่า 100 ราย ที่จะได้รับผลกระทบ
พาราควอต,เอ็นจีโอ,สารเคมีกำจัดศัตรูพืช,หน้ามองฟ้า เท้าหยั่งดิน,สะ-เล-เต,เกษตร